Houston

Houston je najväčšie mesto v štáte Texas, štvrté najväčšie v USA. Podľa sčítania ľudu žijú v Houstone približne 2 milióny ľudí, pričom metropolitná oblasť Houston má okolo 5,3 miliónov obyvateľov, čím je siedmou najväčšou aglomeráciou v USA. Mesto zaberá viac ako 1 600 km2.

Houston sa prezýva „Space city“, pretože v ňom sídli Lyndon B. Johnson Space Center, odkiaľ sú riadené vesmírne lety amerických raketoplánov. Mesto sa špecializuje na výrobu zariadení na ťažbu ropy. Prístav v Houstone je siedmym najväčším prístavom na svete a podľa množstva preloženého tovaru najväčším v USA. V meste sídli firma Texas Medical Center, ktorá je najväčšou zdravotníckou firmou na svete.

Dejiny 
V auguste 1836 kúpili dvaja realitní obchodníci John Kirby Allen a Augustus Chapman Allen pozemky o celkovej výmere 27 km² za cenu 9 428 dolárov. Allenov brat potom pomenoval založené mesto po Samovi Houstonovi, slávnom Texaskom generálovi.

Geografia 
Podľa vládnej organizácie United States Census Bureau má mesto celkovú rozlohu 601,7 štvorcových míľ (1 558,4 km²); z toho pevnina tvorí 579,4 štvorcových míľ (1 500,7 km²) a voda 22,3 štvorcových míľ (57,7 km²). Voda tvorí celkove 3,7 % rozlohy.

Houston leží pri pobrežnom zálive. Veľká časť Houstonu je veľmi plochá, čo predstavuje problém pre obyvateľov kvôli opakujúcim sa záplavám. Centrum mesta leží v nadmorskej výške 15 metrov nad hladinou mora, najvyšší bod severozápadného Houstonu vo výške asi 38 m, najhlbšie položená, severovýchodná časť až 90 metrov pod hladinou mora. Mesto ako zdroj pitnej vody najprv využívalo podzemnú vodu, ale pokles zeme donútil mesto využívať iné zdroje, napríklad povrchové vody z jazier Lake Houston a Lake Conroe.

Mestom prechádzajú 4 hlavné mŕtve ramená: Buffalo Bayou, ktoré sa zbieha do Houstonského lodného kanála a jeho tri prítoky - White Oak Bayou, ktorý prechádza cez Houston Heights, Braes Bayou, ktorý ide pozdĺž Texas Medical Center a Sims Bayou, ktorý prechádza juhom Houstonu a centrálnym Houstonom. Lodný kanál pokračuje pozdĺž Galvestonu až do Mexického zálivu.

Ekonomika 
V roku 2006 sa Houston umiestnil ako prvý v Texase a ako tretí v USA v kategórii „Najlepšie miesto pre obchod a zamestnanie“.
Najviac sa darí petrochemickému priemyslu.

Doprava

Verejná doprava 
Verejnú dopravu v celom okrese poskytuje Metropolitan Transit Authority of Harris County (METRO) vo forme autobusov a moderných električiek. Obyvatelia Houstonu však dávajú prednosť autám vďaka skvelému systému diaľnic a ciest. Houston bol do 1. januára 2004 najväčšie americké mesto bez mestskej koľajovej dopravy. V rokoch 2003 - 2004 prebehla stavba červenej električkovej linky. Tieto električky sú síce jedny z najmodernejších v USA, ale veľmi poruchové.

Letecká doprava 
Houston obsluhujú dve letiská, George Bush Intercontinental Airport a William P. Hobby Airport.

George Bush Intercontinental Airport (IAH) sa nachádza 37 km severne od centra mesta. Je 12. najrušnejším letiskom v Severnej Amerike, v roku 2022 ho využilo 40 miliónov cestujúcich.

William P. Hobby Airport (HOU) sa nachádza 11 km juhovýhodne od centra mesta. Je to 35. najrušnejšie letisko v Severnej Amerike, v roku 2022 obslúžilo 13 miliónov cestujúcich.

Architektúra 

Mestská silueta Houstonu je hodnotená ako štvrtá najpôsobivejšia v USA. Čo sa týka výšky, je panoráma Houstonu na treťom mieste v USA (po New Yorku a Chicagu) a vo svete medzi 10 najlepšími. Houston má systém priechodov a nadzemných tunelov spojujúcich budovy v Downtowne. Najvyšší mrakodrap v Houstonu, JPMorgan Chase Tower (predtým Texas Commerce Tower), má 75 poschodí a je vysoký 305 metrov. Zároveň je to najvyššia budova v Texase, deviata nejvyššia v USA a 29. najvyššia na svete.

Kultúra

Šport 
 basketbal (NBA)Houston Rockets
 americký futbal (NFL)Houston Texans
 bejzbal (MLB)Houston Astros
 futbal (MLS) Houston Dynamo

Demografia 
Podľa sčítania z roku 2020 tu žije 2 304 580 obyvateľov.

Rasové zloženie
 49,3% Belosi
 25,3% Černosi
 0,4%  Indiáni
 5,3%  Aziati
 0,1%  Pacifickí ostrovania
 16,5% iná rasa
 3,1% Dve alebo viac rás

Obyvatelia Hispánskeho pôvodu, bez ohľadu na rasu, tvorili 37,4% populácie.

Partnerské mestá

Referencie

Iné projekty 

 
Veľkomestá USA
Mestá v Texase
Prístavné mestá v USA